पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। सरकारी स्कूलों में अप्रशिक्षित शिक्षकों को नियमित रूप से डिप्लोमा इन एजुकेशन (डीएड) कोर्स करवाने का शेड्यूल राज्य शिक्षा केंद्र ने घोषित कर दिया है। यह कोर्स सभी जिलों के जिला शिक्षण एवं प्रशिक्षण संस्थान (डाइट) में एनसीटीई से मान्यता प्राप्त कर करवाया जाएगा।
राज्य शिक्षा केंद्र ने अप्रशिक्षित शिक्षकों का चयन इस कोर्स के लिए करने का विस्तृत शेड्यूल भी जारी किया है। इसके अनुसार 5 जून तक सभी जिला शिक्षा अधिकारियों (डीईओ) को अप्रशिक्षित शिक्षकों की सूचियां तैयार करना होगी। इसके बाद इन सूचियों को वरिष्ठता के क्रम में डीईओ, डाइट सहित बीआरसी कार्यालयों में चस्पा किया जाएगा।
फिर आपत्तियां: इन सूचियों में चयनित शिक्षकों को कोर्स करवाने के मामले में किसी को आपत्ति है तो वह 12 जून तक दर्ज की जा सकेंगी। यह आपत्तियां डीईओ समेत संबंधितों के यहां दर्ज हो सकेंगी। इसके बाद 14 तक आपत्तियों का निराकरण कर लिया जाएगा।
काउंसिलिंग से चयन: इसके बाद चयन समिति द्वारा काउंसिलिंग कर सूची को 20 जून तक अंतिम रूप दिया जाएगा। चयनित अप्रशिक्षित 29 जून तक डीएड कोर्स में एडमिशन ले सकेंगे। वहीं, 1 जुलाई से इनका नियमित सत्र शुरू हो जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn